題懸溜巖隱者居
作者：方干
朝代：唐

paragraphs: 世人如要問生涯，滿架堆牀是五車。
谷鳥暮蟬聲四散，修篁灌木勢交加。
蒲葵細織團圓扇，薤葉平鋪合遝花。
却用水荷苞綠李，兼將寒井浸甘瓜。
慣緣嶮峭收松粉，常趂芳鮮掇茗芽。
池上樹陰隨浪動，窗前月影被巢遮。
坐雲獨酌杯盤濕，穿竹微吟路徑斜。
見說公卿訪遺逸，逢迎亦是戴烏紗。